1 dood, 2 beseer toe tenkwa by fabriek ontplof | Netwerk24
Deur Ntwaagae Seleka, News24 06 April 2019 21:54
Die skade aan tenkwa wat by ’n fabriek in Alberton ontplof het. ’n Man is dood en nog twee beseer in die voorval.Foto: Netcare 911/Twitter
Een man is dood en twee ander beseer toe ’n leë gas-tenkwa Saterdag by ’n fabriek ontplof, terwyl herstelwerk daaraan gedoen is.
Shawn Herbst, woordvoerder van Netcare 911, sê die voorval het omstreeks 14:30 by ’n fabriek in Alberton plaasgevind.
Die mans het sweiswerk aan die leë tenkwa gedoen. Dit is kort daarna dat die ontploffing plaasvind het en een van die mans noodlottig beseer is.
Volgens Herbst het paramedici probeer om die man by te bring, maar hy is op die toneel dood.
Een van die beseerdes het ernstige wonde opgedoen, terwyl die ander man slegs geringe beserings gehad het. Albei mans is op die toneel behandel en het geweier om hospitaal toe te gaan.
Gauteng: One person has died another left critically injured in a tanker explosion at a warehouse in Jacobus St, Alberton. @FatalMoves @News24 @IOL @_ArriveAlive @ALBRecord @SABCNewsOnline @eNCA @ewnupdates @maroelamedia @mailandguardian @City_Press @TheCitizen_News @IOSNewsSA pic.twitter.com/rmijr62l3z
— Netcare911 (@Netcare911_sa) April 6, 2019
Meer oor: Alberton | Sterfgeval | Beserings | Ontploffing
4 beseer in chemiese ontploffing